Χοιρινά σουβλάκια με dry rub μπαχαρικών και ξερά βερίκοκα


Τα πιο τρυφερά χοιρινά σουβλάκια που έχετε δοκιμάσει με αρώματα πάπρικας, κόλιανδρου και πιπεριού καγιέν.

700 γρ. χοιρινός λαιμός, χωρίς κόκαλο, σε κύβους των 2 εκ., 1 μέτρια μαραθόριζα, καθαρισμένη από ίνες, κομμένη στα 4 και χωρισμένη στα «φύλλα» της ένα ένα, 8 ξερά βερίκοκα, κομμένα στη μέση, 2 λάιμ, κομμένα στα τέσσερα, 1/2 κουτ. σούπας κύμινο σε σκόνη, 1 κουτ. σούπας πάπρικα γλυκιά, 1/2 κουτ. σούπας κόλιανδρος σε σκόνη, 1 κουτ. γλυκού ζάχαρη καστανή, κρυσταλλική, αλάτι, φρεσκοτριμμένο πιπέρι, λίγο πιπέρι καγιέν
Για να ετοιμάσουμε τα χοιρινά σουβλάκια με dry rub μπαχαρικών και ξερά βερίκοκα σε ένα μεγάλο μπολ ανακατεύουμε όλα τα υλικά.Προσθέτουμε τους κύβους χοιρινού και ανακατεύουμε, κάνοντας ένα καλό μασάζ για να απορροφήσουν τα αρώματα.Σκεπάζουμε το μπολ με μεμβράνη και το αφήνουμε κατά μέρος για 1 ώρα.Προσθέτουμε τα «φύλλα» μαραθόριζας και τα βερίκοκα, ανακατεύουμε, σκεπάζουμε ξανά το μπολ και αφήνουμε στην άκρη για άλλη 1 ώρα.Περνάμε το χοιρινό σε 8 μεταλλικές μικρές σούβλες ή καλαμάκια, βάζοντας ενδιάμεσα  «φύλλα» μαραθόριζας και βερίκοκα.Αλείφουμε τα σουβλάκια καλά με ελαιόλαδο.Ετοιμάζουμε μέτρια προς δυνατή θράκα (το χέρι μας να αντέχει για περίπου 8 δευτερόλεπτα σε απόσταση 10 εκ. από τη σχάρα, την οποία έχουμε στο χαμηλότερο σημείο πάνω από τη θράκα – Ρυθμίζουμε και  ελέγχουμε αναλόγως και την ψησταριά υγραερίου).Ψήνουμε τα σουβλάκια για περίπου  20 λεπτά – υπολογίζουμε 5 λεπτά για καθεμία από τις τέσσερις πλευρές τους.Τα σερβίρουμε με πράσινη σαλάτα και τα κομμένα λάιμ.
Ξερά βερίκοκα,Χοιρινό